

VLADA REPUBLIKE HRVATSKE

Zagreb, 10. listopada 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o prodajnim objektima koji obavljaju djelatnost trgovine na malo za određene proizvode na dan blagdana 1. studenoga 2024. - Svi sveti |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 57. stavka 3. Zakona o trgovini („Narodne novine“, br. 87/08, 96/08, 116/08, 76/09 – Odluka Ustavnog suda Republike Hrvatske, 114/11, 68/13, 30/14, 32/19, 98/19, 32/20 i 33/23), a u vezi članka 1. stavka 1. podstavka 10. Zakona o blagdanima, spomendanima i neradnim danima u Republici Hrvatskoj („Narodne novine“, broj 110/19), Vlada Republike Hrvatske je na sjednici održanoj ….. 2024. donijela

**O D L U K U**

**o prodajnim objektima koji obavljaju djelatnost trgovine na malo za određene proizvode na dan blagdana 1. studenoga 2024. - Svi sveti**

**I.**

Određuju se prodajni objekti koji obavljaju djelatnost trgovine na malo za određene proizvode na dan blagdana 1. studenoga 2024. - Svi sveti, a u pogledu opskrbe potrošača sukladno zakonu kojim se uređuju blagdani, spomendani i neradni dani u Republici Hrvatskoj.

**II.**

Prodajni objekti koji obavljaju djelatnost trgovine na malo za određene proizvode iz točke I. ove Odluke su specijalizirane prodavaonice i oblici prodaje izvan prodavaonica.

**III.**

Određeni proizvodi iz točke I. ove Odluke su:

* cvijeće
* cvjetni aranžmani (buketi)
* vijenci
* svijeće i lampaši
* povezani prigodni proizvodi vezano uz blagdan iz točke I. ove Odluke.

**IV.**

Ova Odluka stupa na snagu prvoga dana od dana objave u „Narodnim novinama“.

KLASA:

URBROJ:

Zagreb,

PREDSJEDNIK

mr. sc. Andrej Plenković

**Obrazloženje**

Ovom Odlukom određuju se prodajni objekti koji obavljaju djelatnost trgovine na malo za određene proizvode na dan blagdana 1. studenoga 2024. - Svi sveti, a u pogledu opskrbe potrošača tradicionalno određenim proizvodima na dan blagdana 1. studenoga 2024. - Svi sveti, sukladno zakonu kojim se uređuju blagdani, spomendani i neradni dani u Republici Hrvatskoj.

Vlada Republike Hrvatske određuje prodajne objekte temeljem članka 57., stavka 3. Zakona o trgovini, a u smislu članka 2. i članka 10. Zakona o trgovini.

Člankom 57., stavkom 3. Zakona o trgovini, propisano je da Vlada Republike Hrvatske može odlukom odrediti prodajne objekte koji su dužni raditi u dane blagdana u Republici Hrvatskoj, sukladno zakonu kojim se uređuju blagdani, spomendani i neradni dani u Republici Hrvatskoj.

Člankom 2. Zakona o trgovini definiraju se prodajni objekti pa se tako između ostalog navodi i specijalizirana prodavaonica i drugi oblici prodaje robe izvan prodavaonice.

Člankom 10. Zakona o trgovini propisuju se oblici trgovine na malo izvan prodavaonice.

Određene kategorije proizvoda predstavljaju proizvodi koji se tradicionalno prodaju i kupuju na blagdan Svih svetih, a predstavljaju:

- cvijeće,

- cvjetne aranžmane (buketi),

- vijence,

- svijeće i lampaše,

- povezane prigodne proizvode vezano uz blagdan (spužve, vaze, posude, ukrasi i sl.).

Ova Odluka stupa na snagu prvoga dana od dana objave u „Narodnim novinama“, radi potrebe opskrbe potrošača određenim proizvodima iz točke III. ove Odluke na dan blagdana 1. studenoga 2024. - Svi sveti, budući da je upravo navedeni blagdan tradicionalno ujedno i dan najvećeg posjeta grobljima.

Slijedom navedenoga, predlaže se donošenje ove Odluke.